b'\n_START_ARTICLE_\nTerminator 3: Koneiden kapina\n_START_SECTION_\nJuoni\n_START_PARAGRAPH_\nJohn Connor (Nick Stahl) onnistui est\xc3\xa4m\xc3\xa4\xc3\xa4n tuomiop\xc3\xa4iv\xc3\xa4n kymmenen vuotta aikaisemmin, mutta odottaa silti sen tulemista. Skynet-yhtym\xc3\xa4 on osallisena l\xc3\xa4hett\xc3\xa4ess\xc3\xa4\xc3\xa4n naishahmoisen terminaattorin, T-X:n (Kristanna Loken), menneisyyteen Connorin per\xc3\xa4\xc3\xa4n, ja tulevaisuudessa el\xc3\xa4v\xc3\xa4 kapinallisjoukko l\xc3\xa4hett\xc3\xa4\xc3\xa4 oman mieshahmoisen terminaattorin, T-101:n (Arnold Schwarzenegger), h\xc3\xa4nen turvakseen. Aikaisemmasta kohtaamisesta Connor muistaa terminaattorille opettamiaan asioita, joita uusi terminaattori, jolla on samanlainen ihmism\xc3\xa4inen muoto kuin edellisell\xc3\xa4, ei muista. T-101 kertoo, ettei ole sama, joka tuhoutui edellisess\xc3\xa4 elokuvassa, koska T-101-mallia valmistetaan viel\xc3\xa4kin tulevaisuudessa Skynetin tehtaissa. _NEWLINE_Skynet on saanut tietoisuuden ja ryhtynyt sotaan tuhotakseen ihmiskunnan, k\xc3\xa4ytt\xc3\xa4en aseinaan ihmisen kehitt\xc3\xa4mi\xc3\xa4 teknisesti kehittyneit\xc3\xa4 ja aseistukseltaan vahvoja taistelurobotteja. T-X tappaa Kate Brewsterin (Claire Danes) is\xc3\xa4n sen j\xc3\xa4lkeen, kun is\xc3\xa4 on luovuttanut Skynetille Yhdysvaltain ydinaseiden hallinnan. T-101 onnistuu teht\xc3\xa4v\xc3\xa4ss\xc3\xa4\xc3\xa4n suojella Connoria ja t\xc3\xa4m\xc3\xa4n vaimoa Katea, ja saa heid\xc3\xa4t turvaan Yhdysvaltain presidentille varattuun maailmanlaajuisen ydinsodan kest\xc3\xa4v\xc3\xa4\xc3\xa4n v\xc3\xa4est\xc3\xb6suojaan johtamaan taistelua koneita vastaan. Suojassa ei ollut Yhdysvaltain johtoa, koska Skynet onnistui yll\xc3\xa4tt\xc3\xa4m\xc3\xa4\xc3\xa4n Yhdysvaltojen asevoimien johdon. Skynetin sota ihmiskunnan tuhoamiseksi alkaa k\xc3\xa4ytt\xc3\xa4en Yhdysvaltain ydinaseita koko maailman kattavasti klo 18.18, ja Connor lausuu ensimm\xc3\xa4iset sanat ihmisten vastarintaliikkeen johtajana. Skynetin tuhoaminen ei olisi ollut alun alkaenkaan mahdollista, koska tietokoneohjelma oli siirtynyt yksitt\xc3\xa4iselt\xc3\xa4 palvelimelta tietoverkkoon, ja se oli siten muuttunut verkkoteorian mukaan tuhoamattomaksi. Skynetin laukaisemat ydinaseet r\xc3\xa4j\xc3\xa4ht\xc3\xa4v\xc3\xa4t aiheuttaen sienipilvi\xc3\xa4.'